Düütsche Synchroonkartei

De Düütsche Synchroonkartei is en Online-Datenbank över hoochdüütsche Synchroonsnackers in Film- un Feernsehprodukschonen.

 Inholt 
Anners as de Synchroonsnacker-Datenbank vun Arne Kaul, de wat kösten deit, is de Websteed vun de Düütsche Synchroonkartei nich-kommerziell. Se is in de Form vun Besettenlisten na internatschonale Schauspelers un jemehr düütsche Synchroonsnackers na Filmen un Feernsehregen ordent.Indrag in de düütschen Nettbökeree Dör dat Verlenken vun de enkelten Datensätz is en eenfack Nakieken mööglich. Wenn dat künnig is, warrt bito to de Listen vun’t Besetten ok de verantwoortliche Synchroonfirma angeven, as ok de verantwoortliche Dialogspeelbaas, un de Dialoogbookschriever. In’t Johr 2012 harr de Datenbankmehr as 200.000 Indrääg.

Bedreven warrt de Düütschen Synchroonkartei vun Martin Schowanek, de för den Inholt tostännig is, un vun Christopher Beppler, de för’t Programmeren un de Infrastruktur sorgt. To Tiet künnt all Brukers ahn sik vörher antomellen in en egen Formular ne’e Indrääg maken oder Fehlers korrigeren. All Angaven warrt vun Martin Schowanek kontrolleert, vördem se freeschalt warrt. Siet 2009 warrt de Kontroll ok vun Philipp Jüngst utövt.
Deutsche Synchronkartei - Über uns (hoochdüütsch) Blangen interesserte Tokiekers un -hörers, warrt de Siet stätig ok vun Synchroonsnackers un Mitarbeiters vun Synchroonstudios opropen.

 Historie 
De Düütsche Synchroonskartei is an’n 28. Februar 1997 in’t Nett stellt worrn. Toeerst bestünn se alleen ut Textsieten, de vör allen ut handschriftliche Besettenlisten vun de Synchronisatschoon, de de Schriever sülvst tosamenstellt harr. In’n Rahmen vun en Ümstruktureren, bi de de Siet gegen en brukerfründliche Datenbank-Faten uttuuscht weer, geev dat över en Tiet vun ruchweg een Johr twee verschedene Faten vun de Düütschen Synchroonkartei. De Inholten weern na veerteihn Maanden Programmeerarbeit an’n 31. Dezember 2005 vullstännig överdragen.

An’n 30 April 2006 weer dat Ingaavformular kloor makt, över dat de Sietenbesökers aktiv an ne’e Indrääg un de Pleeg vun den Datenbestand deelnehmen künnen deit. An’n 29 August 2010 hett de Siet en nee Design kregen. Siet de Tiet is de Siet jümmer wieter verbetert worrn.Geschichte der Synchronkartei Blog vun Christopher Beppler In’n Dörsnitt hett de Websteed üm un bi 2850 Besökers elkeen Dag. 

 Weblenk 
 Websteed vun de Düütschen Synchroonkartei

 Borns 

Kategorie:Filmkunst
Kategorie:Feernsehn
Kategorie:Websteed
Kategorie:Datenbank